CELEX: 32014R0500
Language: sk
Date: 2014-03-11 00:00:00
Title: Delegované nariadenie Komisie (EÚ) č. 500/2014 z  11. marca 2014 , ktorým sa dopĺňa nariadenie Európskeho parlamentu a Rady (EÚ) č. 1308/2013 zmenou nariadenia Komisie (ES) č. 288/2009, pokiaľ ide o poskytovanie pomoci na sprievodné opatrenia v rámci programu podpory konzumácie ovocia a zeleniny v školách

16.5.2014   
            
            
               SK
            
            
               Úradný vestník Európskej únie
            
            
               L 145/12
            
         DELEGOVANÉ NARIADENIE KOMISIE (EÚ) č. 500/2014
   z 11. marca 2014,
   ktorým sa dopĺňa nariadenie Európskeho parlamentu a Rady (EÚ) č. 1308/2013 zmenou nariadenia Komisie (ES) č. 288/2009, pokiaľ ide o poskytovanie pomoci na sprievodné opatrenia v rámci programu podpory konzumácie ovocia a zeleniny v školách
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/01 a (ES) č. 1234/2007 (1), a najmä na jeho článok 24 ods. 1 písm. c) a ods. 2 písm. b),
   keďže:
   
               (1)
            
            
               nariadenie (EÚ) č. 1308/2013 zrušuje a nahrádza nariadenie Rady (ES) č. 1234/2007 (2) s účinnosťou od 1. januára 2014.
            
         
               (2)
            
            
               V článku 23 ods. 1 písm. b) nariadenia (EÚ) č. 1308/2013 sa stanovuje, že pomoc Únie v rámci programu podpory konzumácie ovocia a zeleniny v školách sa môže vzťahovať aj na sprievodné opatrenia, ktoré sú potrebné na to, aby bol program účinný. Preto je potrebné definovať tieto opatrenia z hľadiska cieľov a nákladov, ktoré sú s nimi spojené, a určiť, ktoré z týchto nákladov by mohli byť oprávnené na pomoc Únie.
            
         
               (3)
            
            
               V nariadení Komisie (ES) č. 288/2009 (3) sa stanovujú pravidlá uplatňovania programu podpory konzumácie ovocia a zeleniny v školách, a najmä povinnosť členských štátov opísať vo svojich stratégiách sprievodné opatrenia, ktoré majú v úmysle prijať s cieľom zabezpečiť úspešné vykonávanie programu. Stanovujú sa ním tiež pravidlá týkajúce sa nákladov oprávnených na pomoc Únie. Preto je vhodné zmeniť nariadenie (ES) č. 288/2009 s cieľom zahrnúť pravidlá týkajúce sa sprievodných opatrení, ako sa uvádza v článku 23 ods. 1 písm. b) nariadenia (EÚ) č. 1308/2013.
            
         
               (4)
            
            
               V článku 4 ods. 1 nariadenia (ES) č. 288/2009 sa stanovuje, že členské štáty zriaďujúce program podpory konzumácie ovocia a zeleniny v školách môžu požiadať o pomoc Únie pre jedno alebo viacero období od 1. augusta do 31. júla. S cieľom zohľadniť periodicitu školského roka by preto mali byť nové pravidlá týkajúce sa sprievodných opatrení uplatniteľné od 1. augusta 2014,
            
         PRIJALA TOTO NARIADENIE:
   Článok 1
   Zmena nariadenia (ES) č. 288/2009
   Nariadenie (ES) č. 288/2009 sa mení takto:
   
               1.
            
            
               V článku 3 sa odsek 4 nahrádza takto:
               „4.   Členské štáty stanovia vo svojich stratégiách sprievodné opatrenia uvedené v článku 23 ods. 1 písm. b) nariadenia Európskeho parlamentu a Rady (EÚ) č. 1308/2013 (4). Sprievodnými opatreniami sa podporí distribúcia ovocia a zeleniny a musia byť priamo spojené s cieľmi programu podpory konzumácie ovocia a zeleniny v školách, ktorými je zvýšenie krátkodobej a dlhodobej spotreby ovocia a zeleniny a pomoc pri vytváraní zdravých stravovacích návykov. Tieto opatrenia môžu zahŕňať aj rodičov a učiteľov.
               
                  (4)  Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/01 a (ES) č. 1234/2007 (Ú. v. EÚ L 347, 20.12.2013, s. 671).“"
						
            
         
               2.
            
            
               Článok 5 sa mení takto:
               
                           a)
                        
                        
                           Odsek 1 sa mení takto:
                           
                                       i)
                                    
                                    
                                       v prvom pododseku písm. b) sa dopĺňa bod iv)
                                       
                                                   „iv)
                                                
                                                
                                                   náklady na sprievodné opatrenia uvedené v článku 23 ods. 1 písm. b) nariadenia (EÚ) č. 1308/2013, a najmä:
                                                   
                                                               —
                                                            
                                                            
                                                               náklady na organizovanie ochutnávok, organizovanie a vykonávanie pestovateľských prác, organizovanie návštev poľnohospodárskych podnikov a podobných činností zameraných na to, aby si deti vytvorili kontakt s poľnohospodárstvom,
                                                            
                                                         
                                                               —
                                                            
                                                            
                                                               náklady na opatrenia zamerané na vzdelávanie detí v oblasti poľnohospodárstva, zdravých stravovacích návykov a otázok týkajúcich sa životného prostredia súvisiacich s výrobou, distribúciou a spotrebou ovocia a zeleniny,
                                                            
                                                         
                                                               —
                                                            
                                                            
                                                               náklady na opatrenia, ktoré sú vykonávané na podporu distribúcie výrobkov a ktoré sú v súlade s cieľmi programu podpory konzumácie ovocia a zeleniny v školách.“;
                                                            
                                                         
                                             
                                 
                                       ii)
                                    
                                    
                                       štvrtý pododsek sa nahrádza takto:
                                       „Náklady na komunikáciu a sprievodné opatrenia uvedené v písm. b) bode iii) a v prvom pododseku bode iv) nemožno financovať v rámci iných schém pomoci Únie.“
                                    
                                 
                     
                           b)
                        
                        
                           V odseku 2 sa dopĺňa tento pododsek:
                           „Celková výška prostriedkov Únie použitá na financovanie nákladov podľa odseku 1 prvého pododseku písm. b) bodu iv) nepresahuje strop 15 % ročnej výšky pomoci Únie pridelenej príslušnému členskému štátu po konečnom pridelení uvedenom v článku 4 ods. 4.“
                        
                     
         Článok 2
   Nadobudnutie účinnosti a uplatňovanie
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   Uplatňuje sa od 1. augusta 2014.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. marca 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 347, 20.12.2013, s. 671.
   
      (2)  Nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (Ú. v. EÚ L 299, 16.11.2007, s. 1).
   
      (3)  Nariadenie Komisie (ES) č. 288/2009 zo 7. apríla 2009, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o pomoc Spoločenstva pri poskytovaní ovocia a zeleniny, spracovaného ovocia a zeleniny a výrobkov z banánov deťom vo vzdelávacích zariadeniach v rámci programu podpory konzumácie ovocia v školách (Ú. v. EÚ L 94, 8.4.2009, s. 38).